Zadávacie podmienky
Zabezpečenie stravovacích služieb v súvislosti s realizáciou strategického školenia sekcie európskych programov a projektov MZ SR konaného dňa 27.11.2014
(zákazka podľa § 9 ods. 9 zákona č. 25/2006 Z. z.)

1.	Identifikácia verejného obstarávateľa:   

Ministerstvo zdravotníctva Slovenskej republiky   
Limbová  2,   837 52  Bratislava  
IČO: 165 565
kontaktná osoba: Ing. Dana Becíková
Tel.: +421 2 59 373 458 
E-mail: dana.becikova@health.gov.sk
Fax: +421 2 59 373 205     
Internetová stránka: www.health.gov.sk

2.	Názov predmetu zákazky:

„Zabezpečenie stravovacích služieb v súvislosti s realizáciou strategického školenia sekcie európskych programov a projektov MZ SR“.

3.	Špecifikácia požadovanej služby:

Zabezpečenie občerstvenia formou švédskych stolov – s ponukou tzv. finger food (drobné sladké a slané pečivo, plnené pečivo, koláče a pod.), studený bufet, teplý bufet a nealkoholický nápojový bufet vrátane čaju a kávy, kompletný dovoz a odvoz sortimentu, doprava, obslužný personál a jeho prítomnosť počas konania sa akcie, prenájom servírovacieho riadu a príslušenstva (poháre, taniere, šálky, príbory, obrusy, servítky a pod.) pre 50 ľudí.

	Občerstvenie:
a) coffee break o 10:00 hod. formou bufetu – káva /cukor, mlieko/, čaj /cukor, citrón/, minerálka /0,33 l/, mix nealko nápojov /0,33 l/, drobné pečivo slané a sladké pre 50 osôb,
b) obed o 12:00 hod. formou švédskych stolov – výber z obedového menu min. 2 druhy polievok, min. 2 druhy mäsa,  min. 2 druhy príloha k mäsu, min. 1 druh šalátu pre 50 osôb,
c) coffee break o 15:00 hod. formou bufetu – káva /cukor, mlieko/, čaj /cukor, citrón/, minerálka /0,33 l/, mix nealko nápojov /0,33 l/, drobné pečivo slané a sladké pre 50 osôb

4.	Požadované predpoklady: 

Dodávateľ špecializujúci sa na stravovacie/cateringové/pohostinské služby, resp. organizáciu spoločenských podujatí, ktorý má uvedenú činnosť zapísanú v obchodnom registri. Zároveň požadujeme o predloženie fotokópie dokladov resp. relevantného dokumentu o oprávnení podnikať v predmete obstarávania.

5.	Miesto a čas konania strategického školenia:  

Strategické školenie SEPP sa uskutoční dňa 27.11.2014 priestoroch Ministerstva Zdravotníctva SR v Bratislave, na Limbovej ulici č. 2. Časový rozsah strategického školenia spolu so špecifikáciou požadovanej služby na občerstvenie je uvedený v bode 3 zadávacích podmienok.

Lehota viazanosti ponuky je stanovená do 27.11.2014.

6.	Termín a spôsob predloženia ponuky:

Ponuku je potrebné doručiť elektronicky v termíne do 24.11.2014 do 12:00 hod. na adresu: dana.becikova@health.gov.sk

V predmete emailu je potrebné uviesť „strategické školenie SEPP“

Cenová ponuka musí byť ocenená v zmysle zadania v bode 3 zadávacích podmienok.

V ponuke je potrebné predložiť: 
o	cenovú ponuku na zabezpečenie stravovacích služieb podľa špecifikácie uvedenej v bode 3 zadávacích podmienok v štruktúre uvedenej nižšie;

Ak uchádzač nepredloží požadované doklady na preukázanie podmienok účasti, bude jeho ponuka z procesu verejného obstarávania vylúčená.

Rozhodujúcimi kritériami pri výbere dodávateľa bude: 
-    najnižšia cena 

Predpokladaná hodnota zákazky na zabezpečenie služieb je 1000 Eur bez DPH.

V prípade uchádzača, ktorý je platcom DPH bude hodnotená cena vrátane DPH.  V prípade uchádzača, ktorý nie je platcom DPH bude hodnotená uvedená celková suma.

MZ SR požaduje, aby boli v ponuke služby podľa požiadaviek uvedených v bode 3    nacenené samostatne stravná jednotka na osobu a samostatne služby súvisiace so zabezpečením občerstvenia, a aby bola celková cena v ponuke uvedená nasledovne:
cena za poskytnutie služby bez DPH     ...................................EUR   
DPH vo výške 20 %                                ..................................EUR 
celková cena za poskytnuté služby s DPH  ..............................EUR.    

V prípade, že uchádzač nie je platcom DPH,  upozorní na túto skutočnosť a uvedie  konečnú sumu v eurách.

Po doručení a vyhodnotení ponúk bude úspešnému uchádzačovi oznámené prijatie jeho ponuky a následne zaslaná objednávka na predmet zákazky v zmysle zadávacích podmienok a cenovej ponuky uchádzača.

7.	Platobné podmienky:

o	Faktúra má obsahovať náležitosti daňového dokladu §71 ods.2 zákona č. 222/2004 Z.z. o dani z pridanej hodnoty podľa platnej legislatívy SR.
o	Lehota splatnosti faktúr je do 30 dní odo dňa ich doručenia objednávateľovi a počas nej je objednávateľ povinný túto faktúru uhradiť. V prípade, že faktúra nebude obsahovať náležitosti daňového dokladu, alebo náležitosti uvedené v objednávke, má objednávateľ právo takúto faktúru vrátiť poskytovateľovi, ktorý je povinný vystaviť novú faktúru s novou lehotou splatnosti, ktorá začne plynúť dňom riadneho doručenia opravenej faktúry objednávateľovi.
o	Objednávateľ neposkytuje preddavky, ani zálohy na dodanie predmetu zákazky.